شەفەق نیوز/ دەزگای ئەمن نیشتمانی لە شار مووسڵ، ئمڕوو شەممە، خەوەردا لە دەسگیرکردن ٧ ئەندام لە ریخریاگ داعش، پلانسازی ئەرا ئامانجکردن شارەگە کردن.
دەزگاگە لە بەیاننامەیگ ئمڕوو وت: لە بنەمای زانیاریەیلیگ لەڕی هێڵ سویەر (١٣١) خەوەر لە جوولەکردن ئەندامەیل  داعش لە ناوچەیلیگ جووراجور لە مووسڵ دان، ئەمن نیشتمانی دەسکردە چەودیریکردن و وەشوونکەفتن و توێنست  ٧ تیرۆرست داواکریاگ وەگورەی مادەی ٤ تیرۆر دەسگیر بکەێد، ک پلان ئەرا هاوردنەەی خوەیان وەشانەیگ دانان ئەرا ئامانجکردن شارەگە وە پەلامارەیلیگ تیرۆری.
بەیاننامەگە وتیش: قسەیلیان واژوو کریا و ئاشکرای جیوەجیکردن پەلامارەیلیگ چەکدارانە دژوە هێزە ئەمنیەگان لە مەوقەی رزگارکردنەگە کردن، و هەواڵەیان کریا دادوەری تا سزای خوەیان بووەن.
